Temeljem čl. 39. st. 1. Zakona o poljoprivrednom zemljištu („Narodne novine“ br. 20/18, 115/18, 98/19, 57/22 i 136/25) i čl. 38. Statuta Općine Fažana-Fasana (Službene novine Istarske županije broj 25/22), Općinsko vijeće Općine Fažana-Fasana na 16. sjednici održanoj dana 22. listopada 2026., donosi

O D L U K U

o imenovanju Povjerenstva za uvođenje u posjed poljoprivrednog zemljišta u
vlasništvu Republike Hrvatske za Općinu Fažana-Fasana

Članak 1.
Ovom Odlukom osniva se Povjerenstvo za uvođenje u posjed poljoprivrednog zemljišta u vlasništvu Republike Hrvatske za Općinu Fažana-Fasana. Povjerenstvo čini tri člana i to: pravne, geodetske i agronomske struke.

Članak 2.
U Povjerenstvo za uvođenje u posjed poljoprivrednog zemljišta u vlasništvu Republike Hrvatske na području Općine Fažana-Fasana (u daljnjem tekstu: Povjerenstvo) imenuju se:
1. Zoran Lukež (predstavnik pravne struke),
2. Mirsad Kugić (predstavnik geodetske struke),
3. Serđo Bile (predstavnik agronomske struke).

Članak 3.
Povjerenstvo se imenuje  do opoziva. 

Zadatak Povjerenstva je uvesti zakupnike u posjed poljoprivrednog zemljišta u roku od 30 dana temeljem sklopljenih ugovora o zakupu.

Administrativne poslove za Povjerenstvo obavljat će Jedinstveni upravni odjel Općine Fažana-Fasana.

Članak 4.
Članovi Povjerenstva imaju pravo na naknadu za obavljanje poslova u visini od 60,00 EU (šezdeset eura) za nazočnost na svakoj sjednici Povjerenstva.

Članak 5.
Ova odluka stupa na snagu osmog dana nakon dana objave u „Službenim novinama Istarske županije“.  

